Mykolas Alekna

Mykolas Alekna (g. 2002 m. rugsėjo 28 d.) – Lietuvos lengvaatletis, pasaulio rekordininkas, kuris specializuojasi disko metime.

 Biografija 
Gimė sportininkų šeimoje. Tėvas – Virgilijus Alekna, olimpinis disko metimo čempionas. Brolis – Martynas Alekna, disko metikas. Sesuo – Gabrielė Aleknaitė, disko metikė.Virgilijaus Aleknos pergalių seriją tęsia jo sūnus. Lrytas.lt. Nuoroda tikrinta 2023-04-30.

2021 m. Lietuvos lengvosios atletikos čempionate Alekna nusileido tik pasaulio čempionui Andriui Gudžiui ir iškovojo sidabro medalį. Tais pačiais metais vykusiame Europos jaunimo čempionate Alekna diską numetė 68 m ir tapo čempionu. 2021 m. pasaulio jaunimo čempionate pagerintas pasaulio čempionatų rekordas ir su 69,81 m rezultatu Alekna tapo pasaulio jaunimo čempionu.Kenijoje čempionato rekordą jau pirmuoju metimu pagerinęs Alekna nuskynė aukso medalį

Savo debiutiniame 2022 m. Pasaulio lengvosios atletikos čempionate Mykolas Alekna laimėjo kvalifikaciją ir pirmu numeriu pateko į finalą, kuriame sportininkas iškovojo sidabro medalį.

2022 m. gruodžio 21 d. LTOK Lietuvos metų sporto apdovanojimuose M. Alekna tapo geriausiu olimpinio sporto metų sportininku.Metų sportininku tapęs Alekna – apie lauktą įvertinimą, džiaugsmą dėl Meilutytės ir siekiamą revanšą

2024 m. balandžio 15 d. M. Alekna varžybose JAV pagerino pasaulio disko metimo rekordą, galiojusį nuo 1986 m. Lietuvis diską numetė 74,35 metro.Neįtikėtina – Mykolas Alekna pagerino 38 metus nepajudintą pasaulio disko metimo rekordą

2024 m. rugpjūčio 7 d. M. Alekna Paryžiaus olimpinėse žaidynėse iškovojo sidabro medalį. Lietuvis diską nusviedė 69,97 metro.

2025 m. balandžio 13 d. varžybose JAV M. Alekna du kartus pagerino pasaulio rekordą, diską numetęs 74,89 m, o paskutiniu metimu – 75,56 m.Pasaulio rekordas apgintas: Mykolas Alekna įveikė 75 metrų ribą

 Pasiekimai 

 2021  Lietuvos čempionatas  Palanga,   2  63,52 2022  Lietuvos čempionatas  Šiauliai,   1  69,00 Pasaulio čempionatas  Judžinas,   2  69,27 Europos čempionatas  Miunchenas,   1  69,78 2023 Europos iki 23 čempionatas  Espas,   1  68,34 2024  Europos čempionatas  Roma,   3  67,48 Olimpinės žaidynės  Paryžius,   2  69,97 2025 Pasaulio čempionatas  Tokijas,   2  67,84

 Šaltiniai 

 Nuorodos 
 WA svetainėje

Kategorija:Lietuvos disko metikai
Kategorija:Pasaulio rekordininkai
Kategorija:Lietuvos olimpiečiai